*****

ΚΑΝΟΝΙΣΜΟΣ (ΕΟΚ) αριθ. 3937/88 ΤΗΣ ΕΠΙΤΡΟΠΗΣ

της 16ης Δεκεμβρίου 1988

σχετικά με την πώληση από τους οργανισμούς αποθεματοποίησης μη μεταποιημένων κορινθιακών σταφίδων για την παρασκευή σταφιδόπαστας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 2247/88 (2), και ιδίως το άρθρο 8 παράγραφος 8 και το άρθρο 20,

τον κανονισμό (ΕΟΚ) αριθ. 1277/84 του Συμβουλίου της 8ης Μαΐου 1984 που καθορίζει τους γενικούς κανόνες του καθεστώτος ενισχύσεως στην παραγωγή στον τομέα των μεταποιημένων οπωροκηπευτικών (3), και ιδίως το άρθρο 6 παράγραφος 1,

Εκτιμώντας:

ότι το άρθρο 6 παράγραφος 2 του κανονισμού (ΕΟΚ) αριθ. 626/85 της Επιτροπής της 12ης Μαρτίου 1985 σχετικά με την αγορά, την πώληση και την αποθεματοποίηση από τους οργανισμούς αποθεματοποίησης μη μεταποιημένων σταφίδων και ξηρών σύκων (4), όπως τροποποιήθηκε από τον κανονισμό (ΕΟΚ) αριθ. 2328/88 (5), ορίζει τα προϊόντα που προορίζονται για ειδικές χρήσεις που πρέπει να προσδιοριστούν, πωλούνται σε προκαθορισμένες τιμές ή μέσω διαγωνισμού·

ότι, για να επωφεληθούμε της νέας δυνατότητας διαθέσεως, θα πρέπει να προβλεφθεί ότι οι μη μεταποιημένες κορινθιακές σταφίδες που κατέχονται από τους οργανισμούς αποθεματοποιήσεως μπορούν να πωληθούν για την παρασκευή σταφιδόπαστας σε προκαθορισμένη τιμή· ότι οι ποσότητες που μπορούν να τεθούν προς πώληση πρέπει να περιοριστούν στις ποσότητες που καθορίζονται συναρτήσει των δυνατοτήτων ενδεχόμενης χρησιμοποιήσεως των σταφίδων από την βιομηχανία·

ότι οι μη μεταποιημένες κορινθιακές σταφίδες μπορούν να πωληθούν για την παρασκευή σταφιδόπαστας σε προκαθορισμένη τιμή · ότι οι ποσότητες που μπορούν να διατεθούν προς πώληση πρέπει να περιορισθούν στις ποσότητες που καθορίζονται συναρτήσει των δυνατοτήτων χρησιμοποιήσεως των σταφίδων από τη βιομηχανία·

ότι, για να εξασφαλιστεί ο ορθή χρησιμοποίηση των μη μεταποιημένων κορινθιακών σταφίδων, το τελικό προϊόν πρέπει να καθοριστεί· ότι πρέπει να απαιτηθεί η σύσταση εγγύησης μεταποίησης για να διασφαλιστεί ότι οι μη μεταποιημένες σταφίδες χρησιμοποιούνται σύμφωνα με τις ισχύουσες διατάξεις·

ότι ο κανονισμός (ΕΟΚ) αριθ. 626/85 καθορίζει τους όρους που εφαρμόζονται κατά την πώληση των προϊόντων από τους οργανισμούς αποθεματοποιήσεως· ότι θα πρέπει να συμπληρωθούν οι ενδείξεις της αιτήσεως αγοράς που αναφέρεται στο άρθρο 7 παράγραφος 2 του εν λόγω κανονισμού, από μία δήλωση του αγοραστή που θα προσδιορίζει τα όρια χρησιμοποιήσεως που εφαρμόζονται στα προϊόντα·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι μη μεταποιημένες κορινθιακές σταφίδες που αγοράζονται από τους οργανισμούς αποθεματοποιήσεως βάσει του κανονισμού (ΕΟΚ) αριθ. 626/85 μπορούν να πωληθούν σε προκαθορισμένη τιμή για την παρασκευή σταφιδόπαστας σύμφωνα με τις διατάξεις που καθορίζονται από τον παρόντα κανονισμό.

2. Οι ποσότητες που τίθενται προς πώληση περιορίζονται συναρτήσει των πιθανών δυνατοτήτων διάθεσης για τη χρήση που προβλέπεται στην παράγραφο 1.

Άρθρο 2

1. Οι μη μεταποιημένες κορινθιακές σταφίδες χρησιμοποιούνται για την παρασκευή σταφιδόπαστας που υπάγεται στον κωδικό ΣΟ 2007.

Η παρασκευή τελειώνει το αργότερο 120 ημέρες μετά την ημερομηνία αποδοχής της αίτησης αγοράς που αναφέρεται στο άρθρο 8 παράγραφος 2 του κανονισμού (ΕΟΚ) αριθ. 626/85.

2. Συστήνεται εγγύηση μεταποίησης που εξασφαλίζει ότι οι μη μεταποιημένες κορινθιακές σταφίδες πρόκειται να χρησιμοποιηθούν μέσα στην καθορισμένη προθεσμία για την παρασκευή, σύμφωνα με την παράγραφο 1.

Άρθρο 3

Η αίτηση αγοράς περιλαμβάνει, επιπλέον των ενδείξεων που αναφέρονται στο άρθρο 7 παράγραφος 2 του κανονισμού (ΕΟΚ) αριθ. 626/85, μια δήλωση με την οποία ο αιτών αναλαμβάνει την υποχρέωση να χρησιμοποιήσει τα προϊόντα για τους σκοπούς που εμφαίνονται στο άρθρο 2 παράγραφος 1 του παρόντος κανονισμού.

Άρθρο 4

Κατά τη διάρκεια της περιόδου κατά την οποία οι μη μεταποιημένες κορινθιακές σταφίδες προσφέρονται για πώληση σύμφωνα με τον παρόντα κανονισμό, τα κράτη μέλη ανακοινώνουν στην Επιτροπή:

α) το αργότερο στις 10 κάθε μηνός, την ποσότητα που πουλήθηκε από τις 16 έως την τελευταία ημέρα του προηγουμένου μηνός·

β) το αργότερο στις 25 κάθε μηνός, την ποσότητα που πουλήθηκε από την 1η έως τις 15 του εν λόγω μηνός.

Άρθρο 5

Οι οργανισμοί αποθεματοποίησης που αναλαμβάνουν την πώληση με τον παρόντα κανονισμό, οι τιμές που εφαρμόζονται, η ποσότητα που τίθεται προς πώληση και το ποσό της εγγύησης μεταποίησης καθορίζονται σύμφωνα με τη διαδικασία που προβλέπεται στο άρθρο 22 του κανονισμού (ΕΟΚ) αριθ. 426/86.

Άρθρο 6

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Δεκεμβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 198 της 26. 7. 1988, σ. 21.

(3) ΕΕ αριθ. L 123 της 9. 5. 1984, σ. 25.

(4) ΕΕ αριθ. L 72 της 13. 3. 1985, σ. 7.

(5) ΕΕ αριθ. L 202 της 27. 7. 1988, σ. 45.